Odense Adresse-Contoirs Efterretninger, 1841-10-22
Politisk Oversigt. Spanien. Den franske Regjering har publiceret 4 yngre Telegraphefterretninger, men de kaste ikke noget synderlig nyt Lys over Tilstanden paa de insurgerede Punkter. J Bergara havde Oberst Fernande; samlet 500 Mand til O'Donnel. Den 10 ds. havde O'Donnel fra Pampelonas Citadel beskudt Staden og den 11 dennes fornyet Kanonaden og anrettet megen Skade, for at tvinge Staden til at overgive sig. Regenten skal have udnævnt General Aperbe til Riveros Efterfølger som Kommandant i den beskudte Stad. Saragossa har erklæret sig imod O'Donnel og det sammesteds garnisonerende andet Garderegiment, der i Overraskelsens Øieblik havde villet slutte sig til Bevægelsen, er atter faldet til Føie; ja Stadens Municipalitet og Nationalgarde har til Espartero sendt en Deputation, der skulde tilsikkre ham ubetinget Lydighed. Guipozcoa har tilligemed Portugalere erklæret sig for O'Donnel, Logrono for Espartero. Men hvad der vil blive et haardt Sted for Christinerne i Bilbao og de andre Stæder ved den biskayiske Bugt, er at den engelske Gesandt i Madrid har tilskrevet den engelske Consul i San Sebastian, at han i den engelske Regjerings Navn paa det Kraftigste skal protestere mod Jnsurrectionen og ikke tillade noget engelsk Handelskib at tilføre Jnsurgenterne Vaaben eller Munition. - Om Opstanden i Madrid haves følgende Details: "Da Man den 7 ds. hørte Flinteskud i Nærheden af Palladset, greb Garnisonen strax til Vaaben. Generalerne Leon og Concha førte Regimentet Prindsessen til Palladset og stege i Spidsen for Vagten, der bestod af en Eskadron af den kongelige Garde og Gardens Provindsialjægere, op til Dronningens Gemakker, medens det ovennævnte Regiment passede paa udenfor. Dronning Jsabellas Gemakker bevogtedes af Hellebarderer og disse viste kjæk Modstand. De opstillede sig i Slagorden, i den saakaldte Garde-du-Corps-Sal og modtog og tilbagedrev med Geværskud flere Gange de Angribende, Denne Modstand af Hellebardererne gav Jægerne fra Luchana Tid til at komme frem paa Skuepladsen; de trængte igjennem Vinduerne i første Etage og igjennem Kjøkkenerne ind i Palladset. Medens dette foregik inde i selve Gemakkerne, vare de omliggende Torve og Stræder Skuepladsen for partielle Fægtninger. Forvirringen, der forøgedes ved Nattens Mørke, var saa stor, at Nationalgardepatrouillerne fyrede gjensidigen paa hverandre. Jmidlertid strømmede Tropperne sammen allevegne fra og omringede hele den Deel af Palladset, der støder ud til Staden. Generalerne Concha og Leon trak sig nu med Garde-Eskadronen og endeel af deres Jnfanterie tilbage til Gaden Parolo, dog først efterat Kampen inde i Gemakkerne afgjørende var faldet ud til Fordeel for Jægerne fra Luchhana. En stor Deel af de to Generalers Mandskab blev afvæbnet og taget tilfange, deriblandt mange Gardeofficerer." Disse Beretninger gjendrive saaledes Rygtet om at Leon og Concha ere tagne tilfange, Jfølge Breve fra Bayonne skal Jsturiz være stærkt compromitteret ved dette Jnsurrectionsforsøg, i Tilfælde af at det var lykkedes, skulde han have proclameret en provisorisk Regjering og være optraadt som dennes Hoved. Tre af Bevægelsens Høvdinge ere alt blevne dømte tildøde, og deriblandt General Cordovas yngre Broder; Rygtet gaaer, at Krigsretten vil dømme Officererne strængt, men Soldaterne mildere. Øieblikkelig efter at Opstanden var bleven dæmpet, begav den engelske Gesandt, Sir Arthur Aston, sig til Palladset og havde en Conferents med Regenten; hans Exempel efterfulgtes af alle de øvrige udenlandske Gesandter. J Paris forsikkrede Man den 14de, at Marie Christine havde maattet give Ludvig Philip sit Æresord paa ikke at ville forlade den franske Hovedstad.